Første skridt mod et nyt plejehjem i Højby

Frem mod 2030 forventer Odense Kommune at opføre op til tre nye plejehjem svarende til cirka 200 nye plejehjemspladser. Som en del af denne plan har kommunen siden 2024 ledt efter velegnede placeringer til nye plejehjem. Odense Kommune indleder nu en nærmere undersøgelse af mulighederne for at bygge et nyt demensvenligt plejehjem med tilhørende ældreboliger i Højby.